RIALP MatxiXics, 1a Cursa Escolar de Muntanya
HomeIniciARXIUNotícies dels ConsellsRIALP MatxiXics, 1a Cursa Escolar de Muntanya
Amb el principal objectiu de dinamitzar l’esport a les escoles i més concretament el del territori, el Consell Esportiu del Pallars Sobirà organitzà el passat diumenge 18 de novembre a Rialp la primera cursa escolar de muntanya no competitiva, la Rialp MatxiXics.
La cursa està formada per tres circuits d’acord amb l’edat i categoria dels participants:
- Els primers a sortir, a les 10.30h, han estat els del segon circuit, de 3km de longitud, que va dirigit als nens/es de 1r a 4t. A la meitat de l’itinerari hi haurà un punt d’avituallament.
- El tercer circuit, el dels més grans, ha tingut la sortida a les 11.30h. L’itinerari, de 6 km i 300 m de desnivell positiu, tindrà dos punts d’avituallament. Hi ha participat els escolars de 5è a 2n de batxillerat.
- A les 11.45h, amb un total d’un quilòmetre i amb la participació de les categories P3, P4 i P5, han sortit els esportistes del primer circuit. En aquest cas, tenint present l’edat dels participants, els escolars han pogut anar acompanyats pels pares.
La participació a la cursa és gratuïta i les inscripcions s’han tramitat a través dels consells esportius corresponents a cada comarca.
Els participants han passat per un control de material mínim obligat per a la participació. Han hagut de dur: motxilla o equivalent, jaqueta, sistema d’hidratació i, per raons de sostenibilitat, got per als punts d'avituallament. A més, han disposat d’una petita bossa per guardar els residus que es generin i dipositar-la a l'arribada .
09.30h- Acreditacions i recepció de participants
09.45h- Control de material dels participants segon circuit (1r a 4t)
10.00h- Pregons d’inici de la cursa
10.30h- Sortida atletes segon circuit (1r a 4t)
11.00h- Control de material dels participants al tercer circuit (5è a 2n batxillerat)
11.30h- Sortida atletes tercer circuit (5è a 2n batxillerat)
11.30h- Control de material esportistes primer circuit (P3, P4 i P5)
11.45h- Sortida atletes primer circuit (P3,P4 i P5)
Xocolatada i sortejos per a tots els esportistes en acabar